Diari Oficial de la Generalitat Valenciana


Sumari del DOGV 2037, del 02-06-1993 (1993/828187)

RESOLUCIÓ de 22 d'abril de 1993, del Secretari General de la Conselleria de Cultura, Educació i Ciència, per la qual s'acorda la classificació i la inscripció en el Registre de Fundacions de la Fundación Vicente Belenguer Estevan Ex-Misionero en China.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2037

Data del DOGV
:   02-06-1993

Secció del DOGV
:   ALTRES DISPOSICIONS

Número del document
:   1993/828187


Data del document
:   22-04-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 22 d'abril de 1993, del Secretari General de la Conselleria de Cultura, Educació i Ciència, per la qual s'acorda la classificació i inscripció en el Registre de Fundacions de la Fundación Vicente Belenguer Estevan Ex-Misionero en China.  
Vist l?expedient incoat a instància del Sr. Francisco Ramón Estevan Estevan, secretari de la Fundación Vicente Belenguer Estevan Ex-Misionero en China,  
Fets  
1. El Sr. Vicente Belenguer Estevan va manifestar expressament la voluntat de constituir una fundació cultural privada sota la denominació de Fundación Vicente Belenguer Estevan Ex-Misionero en China, segons consta en l'escriptura pública de constitució d'aquesta entitat, autoritzada per la notària de Villar del Arzobispo, Sra. Gracia- Lourdes Gregori Romero, amb data 14 d'agost de 1992, amb número 757 de protocol.  
2. La finalitat de la fundació, segons els estatuts, és la concessió de premis anuals als millors treballs que participen en el concurs cultural que anualment convocarà el patronat.  
3. Els beneficiaris seran tots els alumnes d'EGB, BUP, COU i FP o equivalents de Villar del Arzobispo i aquells alumnes amb ascendents naturals al Villar del Arzobispo que estiguen cursant els estudis esmentats.  
4. La dotació inicial de la fundació, segons consta en la clàusula II de la carta fundacional, és d'un milió de pessetes, en efectiu metàl·lic, aportada pel Sr. Vicent Belenguer Estevan.  
5. El govern de la fundació, de conformitat amb la clàusula III, estarà a càrrec d'un patronat, integrat per les persones següents i en els càrrecs que així mateix designa:  
\* President: l'Alcalde de Villar del Arzobispo  
\* Vice- president, i secretari: Sr. Francisco Ramón Estevan Estevan.  
\* Vocal familiar: Sr. Francisco Belenguer Tortajada.  
\* Vocal: el director de la Caja Rural del Villar del Arzobispo.  
\* Vocal: el vice- director de l?institut de Batxillerat Virgen de la Paz del Villar del Arzobispo.  
\* Vocal: el Rector de Villar del Arzobispo.  
Tots ells han acceptat els seus càrrecs, de caràcter gratuït.  
6. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Consideracions jurídiques  
1. La Constitució espanyola recull en el títol I, capítol II, secció II, article 34, el dret de fundació per a fins d'interés general.  
2. L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades aquells patrimonis autònoms destinats primordialment pels seus fundadors a l?educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
3. La carta fundacional i els estatuts continguts en l?escriptura pública de 14 d'agost de 1992 reuneixen els requisits bàsics de l'article 1r del Reglament de 21 de juliol de 1972, i les prescripcions dels articles 6é, 7é i 84 del text, per la qual cosa la Fundación Vicente Belenguer Estevan, Ex- Misionero en China pot ser reconeguda d'interés públic i classificar-se com a de finançament, per la finalitat que persegueix segons l'article 5é dels estatuts.  
4. L'expedient ha estat tramitat mitjançant el Servei de Fundacions de la Conselleria de Cultura, Educació i Ciència, i aquesta és la competent per a resoldre aquest expedient en virtut de les atribucions que té conferides pels decrets de la Presidència de la Generalitat Valenciana 108/83, de 15 de setembre (DOGV de 15 de setembre), 171/83, de 29 de desembre (DOGV de 29 de desembre), i 4186, de 27 de febrer (DOGV de 17 de març), en relació, respectivament, amb els reials decrets 2093/83, de 28 de juliol (DOGV de 15 de setembre), 3066/83, de 13 d'octubre (DOGV de 29 de desembre), i 2633/85, de 20 de novembre (BOE de 21 de gener de 1986).  
Vista la Constitució vigent, el Reglament de les Fundacions Culturals Privades de 21 de juliol i d'altres disposicions d'aplicació general i pertinent, i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència (DOGV de 3 de novembre), resolc:  
Primer  
Reconèixer, classificar i inscriure com a fundació de finançament la denominada Fundación Vicente Belenguer Estevan Ex- Misionero en China, amb domicili a l'Ajuntament del Villar de l'Arquebisbe.  
Segon  
Aprovar els estatuts amb data 14 d'agost de 1992, pels quals s'ha de regir aquesta.  
Tercer  
Aprovar el nomenament del primer patronat segons figura en l?escriptura de constitució havent estat acceptats els càrrecs de caràcter gratuït, en la forma reglamentària.  
Contra aquesta resolució que posa fi a la via administrativa, es podrà interposar recurs contenciós- administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació.  
Per a la interposició del recurs esmentat, serà requisit imprescindible que amb caràcter previ el recurrent en comunique en aquest òrgan la interposició.  
Tot això de conformitat amb el que preveuen els articles 58 de la Llei de Règim Jurídic de les Administracions Públiques i del Procediment Administratiu Comú; article 110.3 de la Llei 30/1992, de 26 de novembre. Sense perjudici que puga exercir qualsevol altre recurs que estime oportú.  
València, 22 d'abril de 1993.- El Secretari General: Antoni Sarrià i Morell.